’n Beloning van R250 000 is uitgeloof vir inligting wat kan help om ’n Australiër wat in Randburg verdwyn het terwyl hy vir sy pa se verjaardag in Suid-Afrika was, lewendig op te spoor.
Cortesi, ’n finansiële raadgewer in Sydney, is Dondermiddag nog deur kringtelevisiekameras afgeneem terwyl hy geld by ’n kitsbank in die Northgate-winkelsentrum trek, het sy suster, me. Iole Cortesi, gesê.
Sy familie het onrustig geraak toe hy om 16:00 steeds nie tuis was om saam met sy vrou na die lughawe te ry vir hul vlug na Italië (waar hulle sou vakansie hou) nie.
Volgens die inligtingstuk wat die polisie nou uitstuur, ly Cortesi aan ’n “lewensbedreigende mediese toestand”.